Limbažos

**APSTIPRINĀTI**

ar Limbažu novada domes

27.08.2020. sēdes lēmumu

(protokols Nr.19, 16.§)

**LIMBAŽU NOVADA pašvaldības KUSTAMĀS MANTAS –**

**4 (četras) MEŽA CIRSMas NEKUSTAMAJĀ ĪPAŠUMĀ “Sili”, Skultes pagastā, Limbažu novadā, IZSOLES NOTEIKUMI**

1. **IZSOLĀMĀ OBJEKTA RAKSTUROJUMS**

1.1. Limbažu novada pašvaldības nekustamajā īpašumā „Sili”, Skultes pagastā, Limbažu novadā ar kadastra Nr. 6676 014 0031, piederošās kustamās mantas – 4 (četras) meža cirsmas, turpmāk tekstā – **Izsoles objekts.**

1.2. Izsoles objekts sastāv no 4 (četrām) meža nogabala meža īpašuma (kustamās mantas) cirsmām nekustamajā īpašumā „Sili”, Skultes pagastā, Limbažu novadā:

1.2.1. zemes vienībā ar kadastra apzīmējumu 6676 014 0031, **1.cirsma**, 1.kvartāla 1.nogabalā, izcērtamā platība 1,39 ha, valdošā koku suga – egle, priede, cirtes veids – galvenā cirte – kailcirte, cirsmas krāja 631,12 m3;

1.2.2. zemes vienībā ar kadastra apzīmējumu 6676 014 0031, **2.cirsma**, 1.kvartāla 3.nogabalā, izcērtamā platība 0,60 ha, valdošā koku suga – egle, priede, cirtes veids – kopšanas cirte – krājas kopšanas cirte, cirsmas krāja 15,18 m3;

1.2.3. zemes vienībā ar kadastra apzīmējumu 6676 006 0039, **3.cirsma**, 38.kvartāla 4. un 7.nogabalā, izcērtamā platība 1,54 ha, valdošā koku suga – egle, bērzs, cirtes veids – galvenā cirte – kailcirte, cirsmas krāja 431,61 m3;

1.2.4. zemes vienībā ar kadastra apzīmējumu 6676 006 0039, **4.cirsma**, 38.kvartāla 11. un 17.nogabalā, izcērtamā platība 1,18 ha, valdošā koku suga – egle, priede, cirtes veids – galvenā cirte – kailcirte, cirsmas krāja 454,20 m3.

1. **IZSOLES RĪKOTĀJS**

2.1.Izsoles rīkotājs – Limbažu novada pašvaldības īpašuma privatizācijas un atsavināšanas komisija, turpmāk – izsoles komisija, kuru pašvaldība pilnvarojusi veikt Publiskas personas mantas atsavināšanas likumā noteiktās darbības.

1. **IZSOLES OBJEKTA NOSACĪTĀ CENA, MAKSĀŠANAS LĪDZEKĻI**

3.1. Izsoles objekta nosacītā cena (sākumcena) – **34 000,00 EUR (trīsdesmit četri tūkstoši eiro, 00 centi).**

3.2. Maksāšanas līdzeklis – eiro.

3.3. Izsoles solis – 200 EUR (divi simti eiro).

3.4. Izsoles veids – rakstiska izsole.

1. **INFORMĀCIJAS PUBLICĒŠANAS KĀRTĪBA**
   1. Sludinājumi par izsoli publicējami pašvaldības tīmekļa vietnē [www.limbazi.lv](http://www.limbazi.lv) un vietējā laikrakstā „Auseklis” un laikrakstā „Latvijas Vēstnesis” ne vēlāk kā 2 (divas) nedēļas no pirmā sludinājuma publicēšanas dienas pirms izsoles dienas. Paziņojumu par izsoli izliek arī izsoles vietā – Limbažu novada pašvaldības ēkā Rīgas ielā 16, Limbažos, un Limbažu novada pašvaldības Pāles pagasta pārvaldes telpās.
   2. Sludinājumā un paziņojumā norāda:
      1. Izsoles objekta nosaukumu un atrašanās vietu;
      2. kur un kad var iepazīties ar izsoles noteikumiem;
      3. Izsoles objekta apskates vietu un laiku;
      4. pieteikumu reģistrācijas un izsoles vietu un laiku;
      5. Izsoles objekta nosacīto cenu, nodrošinājuma apmēru un iemaksas kārtību;
      6. izsoles veidu;
      7. samaksas kārtību.
2. **IZSOLES PRIEKŠNOTEIKUMI**
   1. Dalībnieku reģistrācija tiek uzsākta pēc pirmās publikācijas laikrakstā „Latvijas Vēstnesis” un „Auseklis”.
   2. Izsoles dalībnieku reģistrācija tiek pārtraukta **2020.gada 5.oktobrim, plkst. 1700**.
   3. Visi pēc izsoles noteikumu 5.2.apakšpunktā minētā termiņa saņemtie pieteikumi, kā arī pieteikumi, kas saņemti atvērtā vai bojātā veidā, netiks pieņemti un tiks nodoti atpakaļ iesniedzējam.
   4. Iepazīšanās ar izsoles noteikumiem un izsoles dalībnieku reģistrācija tiek veikta Limbažu novada pašvaldībā, 1.stāvā, Klientu apkalpošanas centrā, Rīgas ielā 16, Limbažos, darba dienās no plkst. 800-1200 un no plkst.1300-1600, tālrunis uzziņām Nr. 64031828, Nr.64020401.
   5. Izsoles dalības maksa pretendentam ne vēlāk kā **līdz 2020.gada 5.oktobrim** jāpārskaita Limbažu novada pašvaldības kontā – AS „SEBbanka”, konta Nr.LV37UNLA0050014284308:
      1. dalības maksa – 20,00 EUR (divdesmit eiro);
      2. izsoles nodrošinājums – 10% apmērā no izsoles objekta nosacītās cenas – 3400,00 EUR (trīs tūkstoši četri simti eiro, 00 centi).
   6. Par izsoles dalībnieku var kļūt jebkura fiziskavai juridiska persona, arī personālsabiedrība, kura saskaņā ar Latvijas Republikā spēkā esošajiem normatīvajiem aktiem var iegūt īpašumā izsolāmo kustamo mantu un noteiktajā termiņā ir izpildījusi izsoles noteikumos minētās prasības.
   7. Līdz **2020.gada** **5.oktobrim** plkst. 1700, Limbažu novada pašvaldībā, 1.stāvā, Klientu apkalpošanas centrā, Rīgas ielā 16, Limbažos, jāiesniedz šādi dokumenti slēgtā aploksnē:
      1. juridiskai personai:
         1. pieteikums dalībai izsolē (1.pielikums),
         2. attiecīgās institūcijas lēmums par Izsoles objekta iegādi,
         3. pilnvarotās personas pilnvara vai pārstāvja tiesības apliecinoša dokumenta kopija,
         4. dokuments par dalības maksas samaksu,
         5. dokuments par izsoles nodrošinājuma samaksu;
      2. fiziskai personai:
         1. pieteikums dalībai izsolē (1.pielikums),
         2. dokuments par dalības maksas samaksu,
         3. dokuments par izsoles drošinājuma samaksu.
   8. Uz aploksnes norāda:
      1. Aploksnes saņēmēju - “Limbažu novada pašvaldības īpašuma privatizācijas un atsavināšanas komisijai”;
      2. Izsoles objektu – “Meža cirsmas izsolei - „Sili”, Skultes pagastā, Limbažu novadā”
      3. Izsoles iesniedzēja – pretendenta – juridiskās personas - nosaukums (fiziskai personai – vārds, uzvārds);
      4. Brīdinājumu “Neatvērt pirms izsoles”.
   9. Pieteikumam pievienotajiem dokumentiem jāatbilst Dokumentu juridiskā spēka likuma un Ministru kabineta 2018. gada 4. septembra noteikumu Nr.558 „Dokumentu izstrādāšanas un noformēšanas kārtība” prasībām.
   10. Pieteikumam pievienotajiem dokumentiem vai to atvasinājumiem jābūt skaidri salasāmiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas, izraksta vai noraksta) pareizību, Komisija dokumentu salīdzināšanai var pieprasīt, lai tiek uzrādīts dokumenta oriģināls, kurš atšķirību gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
   11. Pieteikums un tam pievienojamie dokumenti jāsagatavo valsts valodā. Ārvalstīs izdotiem dokumentiem vai dokumentiem svešvalodā jāpievieno apliecināts dokumenta tulkojums valsts valodā.
   12. Izsoles pretendents ir tiesīgs grozīt vai atsaukt iesniegto piedāvājumu, rakstiski par to paziņojot Komisijai līdz piedāvājuma iesniegšanas termiņa beigām.
   13. Grozījumus piedāvājuma dokumentos izsoles pretendents noformē un iesniedz tādā pašā kārtībā kā piedāvājumus, slēgtā aploksnē, papildus norādei par pretendentu norādot: „Rakstiskas izsoles „ Meža cirsmas izsolei - „Sili”, Skultes pagastā, Limbažu novadā” piedāvājuma grozījumi” kā arī „Neatvērt pirms izsoles”.
   14. Visas izmaksas, kas saistītas ar pieteikumu sagatavošanu sedz izsoles pretendents.
   15. Izsoles pretendents var iesniegt vienu pieteikuma variantu.
   16. Izsoles pretendenta iesniegtie dokumenti netiek atdoti atpakaļ, izņemot izsoles noteikumu 5.3.punktā paredzētos gadījumus.
   17. Izsoles komisijai līdz izsoles sākumam nav tiesību izpaust ziņas par izsoles dalībniekiem.
   18. Ar izsoles pretendenta piedāvājuma iesniegšanu Izsoles objekta izsolei, uzskatāms par apliecinājumu, ka izsoles pretendents ir informēts par Izsoles objekta stāvokli dabā.
3. **IZSOLES NORISE**
   1. Izsole notiek **2020.gada 9.oktobrī, plkst. 10.00, Limbažu novada pašvaldības telpās - Limbažos, Rīgas ielā 16, pirmā stāva mazajā zālē.**
   2. Pieteikumu atvēršanas sanāksme ir atklāta.
   3. Komisijas priekšsēdētājs, atklājot izsoli:
      1. nosauc Izsoles objektu,
      2. iepazīstina ar komisijas sastāvu,
      3. paziņo izsoles sākumcenu un informē par izsoles kārtību.
   4. Pieteikumus atver to iesniegšanas secībā. Pēc pieteikuma atvēršanas Komisijas priekšsēdētājs nosauc pretendentu, pieteikuma iesniegšanas datumu un laiku, kā arī pretendenta piedāvāto cenu un visi Komisijas locekļi parakstās uz pieteikuma.
   5. Pēc visu pieteikumu atvēršanas, dokumentu atbilstības pārbaudes izsoles noteikumu prasībām, ja nav nekādu šaubu, Komisijas priekšsēdētājs paziņo, ka rakstveida izsole ir pabeigta, kā arī nosauc visaugstāko cenu un pretendentu, kas to piedāvājis.
   6. Ja pieteikumā nav iekļauta šīs kārtības 5.7. punktā noteiktā informācija vai pieteikumā piedāvātā cena ir vienāds ar vai mazāks par publicēto Izsoles objekta nosacīto cenu, Komisija pieņem lēmumu par pretendenta izslēgšanu no dalības rakstveida izsolē un pieteikumu neizskata.
   7. Ja pēc visu pieteikumu atvēršanas izrādās, ka 2 (divi) vai vairāki izsoles pretendenti ir piedāvājuši vienādu cenu un izsoles pretendenti vai viņu pārstāvji piedalās pieteikumu atvēršanā, Komisija turpina izsoli, pieņemot rakstiskus piedāvājumus no tiem izsoles pretendentiem, kuri piedāvājuši vienādu cenu, un organizē pieteikumu tūlītēju atvēršanu. Ja kāds no izsoles pretendentiem, kurš piedāvājis vienādu augstāko cenu, nepiedalās izsolē, Komisija rakstiski lūdz izsoles pretendentiem, kuri piedāvājuši vienādu augstāko cenu, iesniegt savu piedāvājumu rakstveidā, nosakot piedāvājumu iesniegšanas un atvēršanas datumu, laiku un vietu.
   8. Ja neviens no izsoles pretendentiem, kuri piedāvājuši vienādu augstāko cenu, neiesniedz jaunu piedāvājumu par augstāku cenu, saskaņā ar izsoles noteikumu 6.7.apakšpunktu, Komisija pieteikumu iesniegšanas secībā rakstiski piedāvā šiem izsoles pretendentiem slēgt līgumu atbilstoši to nosolītajai cenai.
   9. Rakstiskas izsoles gaita tiek protokolēta, norādot katra izsoles pretendenta solītā Izsoles objekta cenu. Izsoles protokolā tiek norādīti visi izsoles pretendenti, norādot katra izsoles pretendenta augstāko piedāvāto cenu, sarindojot tos secībā, kādā būtu jāpiedāvā slēgt līgumu. Izsoles protokolu paraksta visi Komisijas locekļi.
   10. Izsoles pretendentu pieteikumu atbilstības pārbaudi izsoles noteikumu prasībām Komisija veic slēgtā sēdes daļā. Ja Komisija konstatē, ka ir nepieciešama pieteikuma dokumentu vai tajā ietvertās informācijas papildu pārbaude, Komisijas priekšsēdētājs informē izsoles pretendentus par dienu un laiku, kad tiks paziņoti izsoles rezultāti. Ja izsoles pretendenti nepiedalās izsolē, Komisija par izsoles rezultātu paziņošanas dienu un laiku informē tos rakstveidā.
   11. Komisija ir tiesīga pārbaudīt izsoles pretendentu sniegtās ziņas. Izsoles pretendents netiek atzīts par izsoles uzvarētāju, ja tiek atklāts, ka izsoles pretendents ir sniedzis nepatiesas ziņas.
   12. Dalībai izsolē tiek pielaisti tikai tie izsoles pretendenti, kuru pieteikumus un pievienotos dokumentus Komisija atzīst par atbilstošiem šīs izsoles noteikumu prasībām. Ja visu izsoles pretendentu iesniegtie pieteikumi un pievienotie dokumenti neatbilst šīs izsoles noteikumu prasībām, izsole ir izbeidzama bez rezultāta. Izsoles pretendenti, kuri netika pielaisti dalībai izsolē, tiek informēti par to rakstveidā 5 (piecu) darba dienu laikā.
   13. Komisija patur tiesības jebkurā brīdī pārtraukt izsoli, ja tā konstatē jebkādas nepilnības izsoles gaitā. Šajā gadījumā izsoles pretendentiem 15 (piecpadsmit) darba dienu laikā tiek atmaksāta izsoles dalības maksa.
   14. Ja izsolei ir pieteicies tikai viens izsoles pretendents, izsoli atzīst par notikušu. Komisija izsoles pretendentam piedāvā slēgt līgumu par izsoles pretendenta piedāvāto cenu, kas nav zemāka par izsoles sākumcenu.
4. **NENOTIKUSI IZSOLE**
   1. Izsole var tikt uzskatīta par nenotikušu:
      1. ja neviens izsoles pretendents nav iesniedzis pieteikumu vai uz izsoli nav ieradies neviens izsoles pretendents;
      2. ja nav pārsolītā sākumcena;
      3. ja neviens no izsoles pretendentiem, kurš atzīts par nosolītāju, nenoslēdz līgumu noteiktajā termiņā;
      4. ja tiek konstatēts, ka bijusi noruna kādu atturēt no piedalīšanās izsolē vai ja izsolē starp pretendentiem konstatēta vienošanās, kas ietekmējusi izsoles rezultātus vai tās gaitu;
      5. ja izsolāmo objektu iegūst persona, kurai nav bijušas tiesības piedalīties izsolē.
   2. Lēmumu par izsoles atzīšanu par nenotikušu vai spēkā neesošu pieņem izsoles komisija 7 (septiņu) dienu laikā, par to paziņojot reģistrētajiem izsoles dalībniekiem.
5. **IZSOLES REZULTĀTU APSTIPRINĀŠANA**
   1. Izsoles protokolu 7 (septiņu) dienu laikā pēc izsoles, apstiprina Komisija.
   2. Izsoles dalībniekam, kurš nosolījis augstāko cenu, 15 (piecpadsmit) dienu laikā no izsoles dienas, jāsamaksā summa, ko veido starpība starp nosolīto summu un iemaksāto izsoles nodrošinājumu, Komisijas norādītajā kontā.
   3. Ja izsoles dalībnieks **15 (piecpadsmit) dienu laikā** nav Izsoles komisijas norādītajā kontā iemaksājis šo noteikumu 8.2.punktā minēto summu, viņš zaudē izsolē iegūtās tiesības uz Izsoles objektu. Dalības maksa un nodrošinājuma nauda netiek atmaksāta.
   4. Ja nosolītājs 15 (piecpadsmit) dienu laikā nav samaksājis nosolīto cenu, tad Komisija piedāvā iegādāties Izsoles objektu pārsolītajam izsoles pretendentam, kurš piedāvājis visaugstāko cenu.
   5. Ja pārsolītais izsoles dalībnieks paziņojumā norādītajā termiņā nepaziņo Komisijai, ka vēlas pirkt Izsoles objektu par savu nosolīto cenu, tad Komisija var rīkot atkārtotu izsoli saskaņā ar izsoles noteikumiem.
   6. Ja pārsolītais izsoles dalībnieks paziņojumā norādītajā termiņā paziņo Komisijai, ka vēlas pirkt Izsoles objektu par savu nosolīto cenu, tad Komisija pieņem lēmumu slēgt Izsoles objekta pirkuma līgumu ar pārsolīto izsoles dalībnieku un izsniedz viņam dokumentu norēķina veikšanai.
   7. Norēķins par Izsoles objektu pārsolītajam izsoles dalībniekam jāveic pilnā apmērā ne vēlāk kā 15 (piecpadsmit) dienu laikā no Komisija lēmuma pieņemšanas.
   8. Komisija sagatavo un iesniedz, pievienojot izsoles protokolu, domes lēmuma projektu par izsoles rezultātiem un izsoles izdevumu tāmi.
   9. Limbažu novada dome apstiprina izsoles rezultātus 30 (trīsdesmit) dienu laikā pēc šo noteikumu 8.2. vai 8.6.punktā noteikto maksājumu veikšanas.
   10. Nosolītājam 30 (trīsdesmit) dienu laikā pēc izsoles rezultātu apstiprināšanas jāparaksta Izsoles objekta pirkuma līgums (2.pielikums).
   11. Ja Izsoles objekta nosolītājs pirkuma līgumu nenoslēdz izsoles noteikumos noteiktajā termiņā vai atsakās to darīt, viņam netiek atmaksāta dalības maksa un izsoles nodrošinājums un nav tiesību piedalīties atkārtotā izsolē.
   12. Pirkuma līguma nenoslēgšanas gadījumā Komisija var rīkot atkārtotu izsoli saskaņā ar izsoles noteikumiem.
6. **IZSOLES KOMISIJAS LĒMUMA APSTRĪDĒŠANAS KĀRTĪBA**
   1. Izsoles dalībniekam ir tiesības apstrīdēt Komisija pieņemtos lēmumus Limbažu novada domei 7 (septiņu) dienu laikā no attiecīgā lēmuma pieņemšanas dienas.
   2. Limbažu novada dome iesniegumu izskata 1 (viena) mēneša laikā un par lēmumu paziņo izsoles dalībniekam, kurš pārsūdzējis izsoles komisijas lēmumu.

Limbažu novada pašvaldības

īpašuma privatizācijas un atsavināšanas

komisijas priekšsēdētājs A.Blumers

**1.pielikums**

Limbažu novada pašvaldības kustamās mantas –

4 (četras) meža cirsmas nekustamajā īpašumā „Sili”,

Skultes pagastā, Limbažu novadā,

izsoles noteikumiem

**pieteikums**

**dalībai Limbažu novada pašvaldības kustamās mantas – meža cirsmas**

**nekustamajā īpašumā „Sili”, Skultes pagastā, Limbažu novadā, izsolei**

Limbažos, 2020.gada \_\_\_.\_\_\_\_\_\_\_\_\_\_\_\_\_\_\_\_\_

Iepazinies (-ušies) ar Izsoles noteikumiem, es/mēs, apakšā parakstījies (-ušies), vēlos (-amies) piedalīties Limbažu novada pašvaldības kustamās mantas – 4 (četras) meža cirsmas nekustamajā īpašumā „Sili”, Skultes pagastā, Limbažu novadā, ar kadastra Nr. 6676 014 0031, izsolē.

Ar šī pieteikuma iesniegšanu:

1. apņemos (-amies) ievērot visas Izsoles noteikumu prasības;
2. garantēju (-am) sniegto ziņu patiesumu un precizitāti;
3. esmu (-am) iepazinies (-ušies) ar izsoles objekta izsoles noteikumiem, pirkuma līguma projektu un piekrītu (-am) tā noteikumiem.

**Juridiska/ Fiziska persona**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nosaukums/ vārds, uzvārds

juridiskā vai dzīvesvietas adrese, tālruņa (faksa) Nr., e-pasta adrese

vienotais reģistrācijas Nr./ personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

bankas rekvizīti

jurid.personas likumiskā pārstāvja vai pilnvarotās personas amats, vārds un uzvārds, mob.tālr. Nr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

fiziskas personas vai juridiskas personas likumiskā pārstāvja vai pilnvarotās personas paraksts

**Pieteikuma forma nedrīkst tikt mainīta. Iesniedzot pieteikumu uz izmainītas formas, izsoles komisija iesniegto pieteikumu noraida.**

**2.pielikums**

Limbažu novada pašvaldības kustamās mantas –

4 (četras) meža cirsmas nekustamajā īpašumā „Sili”,

Skultes pagastā, Limbažu novadā,

izsoles noteikumiem

**CIRSMAS Pirkuma līgums *(****projekts****)***

Limbažos, 20\_\_.gada \_\_\_.\_\_\_\_\_\_\_\_\_\_\_\_\_\_\_

**Limbažu novada pašvaldība**, nodokļu maksātāja reģistrācijas Nr.90009114631, juridiskā adrese: Rīgas iela 16, Limbaži, Limbažu novads, LV-4001, kuras vārdā saskaņā ar likuma „Par pašvaldībām” un Limbažu novada pašvaldības nolikumu rīkojas domes priekšsēdētājs **Didzis Zemmers**, turpmāk tekstā saukts – PĀRDEVĒJS, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vienotais reģistrācijas Nr./ *nodokļu maksātāja reģistrācijas Nr.*\_\_\_\_\_\_\_\_\_\_\_\_\_\_\_\_\_, *personas kods \_\_\_\_\_\_\_\_\_\_\_\_\_\_\_\_\_*, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuras vārdā, pamatojoties uz \_\_\_\_\_\_\_\_\_\_\_\_\_\_\_\_\_\_\_, rīkojas \_\_\_\_\_\_\_\_\_\_\_\_\_\_\_\_\_\_\_\_ *(juridiskās personas pārstāvja amats, vārds, uzvārds)*, turpmāk tekstā saukts – PIRCĒJS, no otras puses,

abi kopā turpmāk tekstā saukti – PUSES,pamatojoties uz ar Limbažu novada domes 2020.gada \_\_.\_\_\_\_\_\_\_\_\_ sēdes lēmumu (prot. Nr.\_\_\_, \_\_\_.§) apstiprinātajiem izsoles rezultātiem, bez maldības, viltus vai spaidiem, ievērojot savstarpējos solījumus un saistības, apzinoties izsolītā pērkamā objekta vērtību, noslēdz šo cirsmas pirkuma līgumu, turpmāk tekstā – Līgums, par sekojošo.

1. **LĪGUMA PRIEKŠMETS**
   1. PĀRDEVĒJS pārdod un nodod PIRCĒJAM izstrādei, bet PIRCĒJSpērk un pieņem izstrādei ar visām tiesībām un pienākumiem, kas tiek uzlikti meža izstrādātājam, **20\_\_.gada \_\_\_.\_\_\_\_\_\_\_\_\_\_ izsolē nosolītās augošu koku ciršanas tiesības** **uz konkrēto meža īpašumu cirsmām, kas atrodas Skultes pagastā, Limbažu novadā**, saskaņā ar 2020.gada 1.jūlija apliecinājumu Nr. 1315392 koku ciršanai, nekustamajā īpašumā ar kadastra Nr. 6676 014 0031 un nosaukumu „Sili”, 4 (četru) meža nogabala meža īpašuma (kustamās mantas) koku izstrādes **4 (četrās) sekojošās cirsmās**, turpmāk tekstā – CIRSMA:

1.1.1. zemes vienībā ar kadastra apzīmējumu 6676 014 0031, **1.cirsma**, 1.kvartāla 1.nogabalā, izcērtamā platība 1,39 ha, cirtes veids – galvenā cirte – kailcirte, cirsmas krāja 631,12 m3;

1.1.2. zemes vienībā ar kadastra apzīmējumu 6676 014 0031, **2.cirsma**, 1.kvartāla 3.nogabalā, izcērtamā platība 0,60 ha, cirtes veids – kopšanas cirte – krājas kopšanas cirte, cirsmas krāja 15,18 m3;

1.1.3. zemes vienībā ar kadastra apzīmējumu 6676 006 0039, **3.cirsma**, 38.kvartāla 4. un 7.nogabalā, izcērtamā platība 1,54 ha, cirtes veids – galvenā cirte – kailcirte, cirsmas krāja 431,61 m3;

1.1.4. zemes vienībā ar kadastra apzīmējumu 6676 006 0039, **4.cirsma**, 38.kvartāla 11. un 17.nogabalā, izcērtamā platība 1,18 ha, cirtes veids – galvenā cirte – kailcirte, cirsmas krāja 454,20 m3.

* 1. PĀRDEVĒJSapliecina, ka līdz Līguma noslēgšanai CIRSMAnav nevienam citam atsavināta, nav ieķīlāta, par to nav strīdu, tai nav uzlikts aizliegums, kā arī nav nekādu citu šķēršļu, lai to pārdotu.
  2. PIRCĒJS apliecina, ka viņam ir skaidri zināmas cirsmu robežas, kokmateriālu krautuvju vietas, kokmateriālu pievešanas un izvešanas ceļi ārpus cirsmas robežām, atstājamo ekoloģisko un /vai sēklas koku skaits un apjoms un šajā sakarā PIRCĒJAM pret PĀRDEVĒJU nav nekādu pretenziju.
  3. PIRCĒJS patstāvīgi slēdz līgumus ar piegulošo zemju īpašniekiem par kokmateriālu transportēšanas ceļu un krautuvju izvietojumu un sedz ar to saistītos izdevumus.
  4. PIRCĒJAM ir zināms CIRSMAS un iespējamo kokmateriālu transportēšanas ceļu faktiskais stāvoklis, cirsmu robežas, krautuvju vietas un PIRCĒJS apliecina, ka neizvirzīs pret PĀRDEVĒJU nekādas pretenzijas, ja atklāsies kādi minētajiem piemītoši apslēpti trūkumi.

1. **PIRKUMA MAKSA UN APMAKSAS KĀRTĪBA**
   1. CIRSMA tiek pārdota par izsolē PIRCĒJA nosolīto, Līgumā un preču pavadzīmē – rēķinā uzrādīto, pirkuma maksu \_\_\_\_\_\_ EUR (\_\_\_\_\_\_\_\_\_\_ eiro un \_\_\_ centi), bez pievienotās vērtības nodokļa (PVN). *PVN 21% tiek aprēķināts papildus, atbilstoši normatīvo aktu prasībām \_\_\_\_\_\_ EUR (\_\_\_\_\_\_\_\_\_\_ eiro un \_\_\_ centi) (ar PVN neapliekamai personai)/*

*PVN 21% aprēķināts \_\_\_\_\_\_ EUR (\_\_\_\_\_\_\_\_\_\_ eiro un \_\_\_ centi)*. *Saskaņā ar Pievienotās vērtības nodokļa likuma 141.pantu par kokmateriālu piegādei saistītajiem pakalpojumiem pievienotās vērtības nodokli valsts budžetā maksā PIRCĒJS (ar PVN apliekamai personai)*.

* 1. PĀRDEVĒJS apliecina, ka PIRCĒJS nosolīto pirkuma maksu ir samaksājis PĀRDEVĒJAM pilnā apmērā pirms Līguma slēgšanas.
  2. PIRCĒJS un PĀRDEVĒJS apliecina, ka, slēdzot Līgumu, viņi apzinās Līguma priekšmeta vērtību un atsakās celt viens pret otru prasības par Līguma atcelšanu nesamērīgu zaudējumu dēļ.

1. **TIESĪBU PĀREJA UN RISKI**
   1. Ar Līguma noslēgšanas brīdi, PIRCĒJS iegūst tiesības pieņemt CIRSMU izstrādei un veikt CIRSMAS koku izstrādi (koku ciršana, kokmateriālu pievešana un izvešana no krautuves, cirsmas satīrīšana, ceļu sakārtošana). CIRSMAS izstrādes termiņš norādīts ciršanas apliecinājumā. Pēc Līgumā norādītā termiņa beigām PIRCĒJS zaudē koku CIRSMAS izstrādes tiesības, ja CIRSMAS izstrādes termiņš nav pagarināts.
   2. CIRSMA izstrādei tiek nodota ar pieņemšanas – nodošanas aktu, kas ir Līguma neatņemama sastāvdaļa. Aktā tiek atrunāts kokmateriālu transportēšanas ceļu stāvoklis pirms CIRSMAS izstrādes, noteikta krautuves vieta, pievešanas ceļi, uzskaitīti saglabājamie koki pa koku sugām, cirsmu satīrīšanas veids, ciršanas atlieku nokraušanas vieta un citi ar cirsmu izstrādi saistīti jautājumi. Pēc CIRSMAS izstrādes tā tiek nodota PĀRDEVĒJA pilnvarotajai personai ar pieņemšanas – nodošanas aktu. Aktā tiek atrunāts kokmateriālu transportēšanas ceļu stāvoklis pēc cirsmu izstrādes, uzskaitīti saglabājamie koki u.c.
   3. Pēc koku izstrādes tiesību zaudēšanas nenozāģētie koki un sagatavotie kokmateriāli, kas atrodas CIRSMĀ, krautuvē vai posmā starp ceļu un krautuvi, atsavināmi PIRCĒJAM bezstrīdus kārtībā un kļūst par PĀRDEVĒJA īpašumu.
   4. Ar Līguma noslēgšanas brīdi PIRCĒJS iegūst CIRSMAS koku izstrādes tiesības un izstrādāto kokmateriālu īpašumtiesības.
   5. Risks par CIRSMAS pilnīgu vai daļēju bojāeju pāriet no PĀRDEVĒJA uz PIRCĒJUar Līguma parakstīšanas brīdi.
   6. PĀRDEVĒJS neuzņemas atbildību gadījumos, kad PIRCĒJS ir pārkāpis Latvijas Republikas spēkā esošajos normatīvajos aktos noteiktās likumdošanas prasības, t.sk. vides darba drošības un veselības aizsardzības prasības.
2. **PĀRDEVĒJA TIESĪBAS UN PIENĀKUMI**
   1. PĀRDEVĒJA tiesības:
      1. apsekot CIRSMAS koku izstrādes gaitu tās izstrādes laikā tādā apjomā, lai pārliecinātos par CIRSMAS izstrādi saskaņā ar spēkā esošajiem normatīvajiem aktiem un atbilstoši Līguma nosacījumiem;
      2. konstatējot nelikumīgas darbības vai Līguma nosacījumu neizpildi, apturēt CIRSMAS tālāku izstrādi līdz pretenzijas novēršanai vai zaudējumu segšanai;
      3. ja izstrādes laikā CIRSMĀ vai pievešanas ceļos veidojas risas, dziļākas par 25 cm, PĀRDEVĒJAM ir tiesības pārtraukt izstrādes darbus līdz PIRCĒJS atjauno augsnes nestspēju.
   2. PĀRDEVĒJA pienākumi:
      1. Līguma noslēgšanas brīdī izsniegt PIRCĒJAM apliecinājuma koku ciršanai un cirsmas skiču kopijas, kas ir Līguma pielikumi un neatņemamas sastāvdaļas;
      2. pēc PIRCĒJA rakstiska pamatota pieprasījuma saņemšanas pagarināt CIRSMAS izstrādes termiņu, bet ne ilgāk kā līdz apliecinājuma koku ciršanai derīguma termiņa beigām;
      3. pēc PIRCĒJA pieprasījuma 2 (divu) darba dienu laikā nodrošināt PĀRDEVĒJA pārstāvja ierašanos CIRSMĀ ar cirsmu izstrādi saistītu jautājumu risināšanai;
      4. pēc PIRCĒJA rakstiska paziņojuma par CIRSMAS izstrādi, izvešanu un sakārtošanu, pieņemt CIRSMU un kokmateriālu krautuvi ar nodošanas – pieņemšanas aktu ne vēlāk kā 10 (desmit) darba dienu laikā, vai nepieņemt, rakstiski norādot nepieņemšanas iemeslus;
      5. Sniegt PIRCĒJAM ziņas par zemju īpašniekiem Līguma 5.2.9.punkta izpildei.
   3. PĀRDEVĒJS neatbild, ja ir sezonāla rakstura auto transporta pārvietošanās ierobežojumu noteikšana uz autoceļiem, sezonāla cirsmu izstrādes aizliegšana saskaņā ar dabas aizsardzības prasību ievērošanu un no PĀRDEVĒJA gribas neatkarīgu iemeslu dēļ noteikti cirsmu izstrādes ierobežojumi, kas saistīti ar meža sanitāro stāvokli un ugunsapsardzību.
3. **PIRCĒJA TIESĪBAS UN PIENĀKUMI** 
   1. PIRCĒJAtiesības:
      1. uzsākt CIRSMASkoku izstrādi tikai pēc CIRSMASpieņemšanas izstrādei ar pieņemšanas – nodošanas aktu;
      2. rakstiski pieprasīt pagarināt CIRSMASizstrādes termiņu, bet ne ilgāk kā līdz apliecinājuma koku ciršanai derīguma termiņa beigām;
      3. vienojoties ar citu zemju īpašniekiem, ierīkot kokmateriālu krautuves un izvešanas ceļus uz to zemēm ārpus CIRSMASrobežām.
   2. PIRCĒJApienākumi:
      1. izstrādāt CIRSMU, ievērojot Meža likumu, normatīvos aktus par darba aizsardzības prasībām mežsaimniecībā un citus ar mežizstrādi Latvijas Republikā spēkā esošos normatīvos aktus;
      2. zāģēt kokus, ievērojot cirsmu robežas;
      3. ugunsgrēka gadījumā ar saviem līdzekļiem nodrošināt meža ugunsgrēku dzēšanu CIRSMĀ;
      4. ievērot CIRSMAS skicē iezīmētās izcirsto kokmateriālu krautuvju vietas, ja nav panākta vienošanās par krautuves ierīkošanu uz citu īpašnieku vai tiesisko valdītāju zemes;
      5. izstrādes laikā nodrošināt CIRSMĀ saglabājamo koku aizsardzību;
      6. pēc izstrādes saglabāt cirsmu robežzīmes;
      7. pēc PĀRDEVĒJA pieprasījuma uzrādīt CIRSMAS izstrādes tehnoloģisko karti;
      8. rakstiski paziņot PĀRDEVĒJAM par CIRSMAS izstrādes pabeigšanu;
      9. saskaņot izvešanas ceļus un krautuves vietas ar blakus esošiem zemes īpašniekiem;
      10. līdz CIRSMAS izstrādes pabeigšanai nodrošināt izmantoto krautuvju vietu satīrīšanu;
      11. līdz CIRSMAS izstrādes pabeigšanai novērst pievešanas ceļiem un meliorācijas sistēmām radītos bojājumus;
      12. saskaņot ar PĀRDEVĒJU cirsmas atliek kraušanu kaudzēs tālākai pārstrādei un krautnēšanas vietu, ja CIRSMĀ atļauta ciršanas atlieku izmantošana tālākai pārstrādei, parakstot CIRSMAS nodošanas – pieņemšanas aktu.
   3. CIRSMAS izstrādes laikā PIRCĒJS ir atbildīgs:
      1. par zaudējumiem, kas nodarīti PĀRDEVĒJAM un trešajām personām PIRCĒJA vainojamas rīcības rezultātā;
      2. par nolīgto apakšuzņēmēju nodarītajiem zaudējumiem PĀRDEVĒJAM un trešajām personām.
4. **SODA SANKCIJAS**
   1. PIRCĒJS maksā PĀRDEVĒJAM līgumsodu 1% (viena procenta) apmērā no Līgumā noteiktās CIRSMAS pirkuma maksas par katru CIRSMAS izstrādes termiņa nokavējuma dienu, bet ne vairāk kā 10% (desmit procenti) no CIRSMAS pirkuma maksas, ja PIRCĒJS līdz Līgumā noteiktajam termiņam nav nodevis PĀRDEVĒJAM izstrādātu, satīrītu un no nozāģētiem kokmateriāliem izvestu CIRSMU un satīrītu kokmateriālu krautuvi ar nodošanas – pieņemšanas aktu, ja CIRSMAS izstrādes vai izvešanas termiņš nav pagarināts.
   2. Ja CIRSMAS izstrādes procesā PIRCĒJA darbības rezultātā koki daļēji vai pilnīgi zaudē augtspēju vai tiek izcirsti izstrādei neparedzēti koki, PIRCĒJS atlīdzina PĀRDEVĒJAM radušos zaudējumus (izcirstie vai bojā gājušie koki kubikmetros x Līguma vidējā 1 m3 nosolītā cena), kā arī maksā līgumsodu 10% (desmit procenti) apmērā no nodarīto zaudējumu apmēra. Norādītais koku apjoms tiek noteikts, pamatojoties uz koku šķērslaukuma mērījumiem, veicot nocirsto, bojāto vai bojā gājušo koku vai to celmu uzmērījumus.
   3. Līgumsoda samaksa neatbrīvo PUSES no Līguma saistību pilnīgas un pienācīgas izpildes.
5. **PUŠU ATBILDĪBA** 
   1. PUSES ir atbildīgas viena pret otru saskaņā ar Līgumu un Latvijas Republikas spēkā esošajiem normatīvajiem aktiem.
   2. PUSES tiek atbrīvotas no atbildības par pilnīgu vai daļēju Līguma nepildīšanu, ja šī neizpilde radusies nepārvaramas varas un/ vai ārkārtēju apstākļu (Force Majeure)rezultātā, kuru PUSES nevarēja paredzēt un novērst. PUSE, kurai radušies šie nepārvaramas varas un/vai ārkārtēji apstākļi, nekavējoties par to informē otru PUSI. Šajā gadījumā PUSES vienojas par Līgumā noteikto noteikumu grozīšanu vai Līguma izbeigšanu. Nepārvaramas varas apstākļu iestāšanos jāpierāda tai PUSEI, kura uz tiem atsaucas.
6. **LĪGUMA TERMIŅŠ UN LĪGUMA PIRMSTERMIŅA IZBEIGŠANA**
   1. Līgums stājas spēkā tā abpusējas parakstīšanas dienā un ir spēkā līdz 2021.gada 31.maijam.
   2. Līgumu var izbeigt pirms termiņa, ja abas PUSES tam piekrīt un savstarpēji rakstiski vienojas.
   3. PĀRDEVĒJAM ir tiesības vienpusēji izbeigt Līgumu, ja PIRCĒJS CIRSMAS izstrādes laikā ar savu darbību vai bezdarbību pieļauj būtiskus Līguma vai normatīvo aktu pārkāpumus, nodara un neatlīdzina zaudējumus PĀRDEVĒJAM vai trešajām personām.
7. **CITI NOTEIKUMI**
   1. Visi no Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā un nododama adresātam vai tā pilnvarotai personai pret parakstu vai nosūtot kā ierakstītu pasta sūtījumu pa pastu. Informācija, kas nosūtīta kā ierakstīts pasta sūtījums, uzskatāma par paziņotu adresātam septītajā dienā pēc tās nodošanas pastā.
   2. PUSES, savstarpēji vienojoties, ir tiesīgas grozīt vai papildināt Līgumu. Ikviens Līguma grozījums vai papildinājums tiek noformēts rakstveidā un jāparaksta abām PUSĒM. PUŠU parakstīti Līguma grozījumi vai papildinājumi kļūst par Līguma neatņemamu sastāvdaļu.
   3. Līgums ir saistošs PUSĒM un to tiesību un saistību pārņēmējiem.
   4. Visi strīdus, kas rodas saistībā ar Līgumu, PUSES risinās savstarpēju pārrunu vai vienošanās ceļā. Ja PUSĒM vienošanos neizdodas panākt, strīdus jautājums tiek nodots izskatīšanai tiesā Latvijas Republikas normatīvajos aktos noteiktajā kārtībā.
   5. Līgums sastādīts un parakstīts latviešu valodā uz \_\_\_\_\_lapām, neieskaitot tā pielikumus, divoseksemplāros, un no kuriem viens eksemplārs glabājas pie PĀRDEVĒJA, otrs – pie PIRCĒJA. Abiem Līguma eksemplāriem ir vienāds juridiskais spēks.
8. **LĪGUMA PIELIKUMI**
   1. Līgumam pievienoti sekojoši pielikumi, kas ir Līguma neatņemamas sastāvdaļas:
      1. 1.pielikums – Apliecinājuma koku ciršanai Nr. 1315392 kopija uz 1 (vienas) lapas;
      2. 2.pielikums – Cirsmas skiču kopija uz 3 (trīs) lapām.
9. **PUŠU REKVIZĪTI UN PARAKSTI**

|  |  |
| --- | --- |
| **Pārdevējs**  **Limbažu novada pašvaldība**  Nodokļu maksātāja reģistr. Nr.90009114631  Juridiskā adrese: Rīgas iela 16  Limbaži, Limbažu novads, LV-4001  Bankas rekvizīti:  AS „SEB banka”  Konts Nr.LV22UNLA0013014130830  Kods UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  D.Zemmers  \_\_\_.\_\_\_.2020. | **Pircējs**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bankas rekvizīti:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts Nr.\_\_\_\_\_\_\_\_\_\_\_\_\_\_\_\_  Kods \_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_  \_\_\_.\_\_\_.2020. |